**Tarptautinio piešinių konkurso „Gelbėkime vandenyną” nuostatai**

**I. BENDROJI DALIS**

1. Tarptautinio vaikų piešinių konkurso „ Gelbėkime vandenyną” mokyklinio turo (toliau – Konkursas) nuostatai (toliau – Nuostatai) apibrėžia konkurso organizatorius, tikslą, uždavinius, dalyvius, sąlygas, konkurso laimėtojų nustatymo ir dalyvių apdovanojimo tvarką.
2. Konkurso organizatoriai – tarptautinio Erasmus + KA2 programos mokyklų strateginės partnerystės projekto 2018-1-DE03-KA229-047332\_4 "Water Is Life" darbo grupė (toliau – Organizatorius).
3. Konkurso koordinatorius ir kontaktinis asmuo: mokytoja Stefanija Piaulokienė, Gargždų „Minijos” progimnazija

**II. KONKURSO TIKSLAI IR UŽDAVINIAI**

1. Konkursas skirtas skatinti ekologinę savimonę, diegti ekologinio gyvenimo nuostatas apie atsakingą vartojimą. Dalyviai kviečiami išreikšti savo nuomonę rūpimais klausimais.
2. Konkurso tikslas – suteikti vaikui galimybę kūrybinėmis ir meninėmis priemonėmis išsakyti savo nuomonę tema „Gelbėkime vandenyną”.
3. Uždaviniai:

6.1. Atsakingo požiūrio ir elgesio su aplinka formavimas;

6.2. Puoselėti vaikų meninę saviraišką ir kūrybiškumą.

**III. DALYVIAI**

1. Konkurse gali dalyvauti 11 - 15 metų mokiniai.

**IV. KONKURSO SĄLYGOS**

1. Konkursui pateikiami *individualūs* darbai. Vienas vaikas gali būti tik vieno piešinio autorius.
2. Konkursui pateikiami piešiniai gali būti atlikti įvairiomis priemonėmis: guašu, akvarele, aliejumi, spalvotais pieštukais, kreidelėmis ir pan.
3. Konkursui pateikti piešiniai turi būti atlikti ne kompiuterine technika.
4. Piešinio lapo formatas – A3 arba A4.
5. Pateikiant piešinį užrašomi dalyvio duomenys: vardas, pavardė, klasė, dalyvio amžius.
6. Kiekvienas dalyvis pristato savo piešinį konkurso organizatoriui Gargždų „Minijos“ progimnazija 116 kab.

**V. VERTINIMO KRITERIJAI**

1. Konkursui pateikti darbai vertinami vienoje amžiaus grupėje.
2. Organizatorius sudaro vertinimo komisiją iš penkių narių: projekto koordinatorė mokytoja Stefanija Piaulokienė; projekto darbo grupės narė mokytoja Violeta Barbšienė, projekto darbo grupės narė mokytoja Laima Sukurienė; dailės mokytoja Alma Tamošauskienė, dailės mokytoja Daiva Bušeckienė.
3. Konkurso vertinimo komisija atsižvelgia į:

16.1. piešinio atitikimą temai;

16.2. kūrybiškumą;

16.3. kompozicijos originalumą;

16.4. estetiškumą.

1. Bus išrinkti 5 nugalėtojai, kurių darbai bus pristatyti piešinių konkurso tarptautiniame ture GRAIKIJOJE 2020M. KOVO 17 D.
2. Mokyklinio turo dalyviai bus apdovanoti projekto padėkos raštais. Konkurso tarptautinio turo dalyviai bus apdovanoti padėkos raštais arba nugalėtojų diplomais.
3. Konkurso sąlygų neatitinkantys darbai nebus vertinami.

**VI. KONKURSO ORGANIZAVIMO TVARKA**

1. Konkurso mokyklinis turas vyksta 2020 m. sausio 13- vasario 3 dienomis. Darbai 2020 m. vasario 3dieną pristatomi konkurso organizatoriui Gargždų „Minijos“ progimnazija 116 kab.
2. Vertinimo komisija 2020 m. vasario 10 d. skelbia konkurso rezultatus progimnazijos interneto svetainėje [www.minijos.lt](http://www.minijos.lt) bei informuoja konkurso nugalėtojus asmeniškai
3. Konkurso nugalėtojų piešiniai bus talpinami organizatoriaus e-Twining tinklapyje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_